Title: Aineiden kiertokulku
Course: BI2 Ekologia ja ympäristö (Oppikirjattomuus-hanke) > Section: Ekologian perusteet

Perehdy hiilen ja typen kiertokulkuihin seuraavien lähteiden avulla.

Hiilen kierto:

- Ilmasto-opas: Hiilidioksidin ja hiilen kierto
- Ilmasto Nyt - hiilen kierto
- Ilmatieteenlaitos hiilen kierto

Piirrä itsellesi kaaviot hiilen kierrosta. Missä hiiltä on varastoituneena? Miten hiilidioksidia tulee luontaisesti ilmakehään? Millä tavalla hiiltä poistuu ilmakehästä? Lue enemmän hiilidioksidipitoisuuden noususta, ihmisen aiheuttamasta kasvihuoneilmiöstä ja ilmastonmuutoksesta täältä.

Typen kierto:

Typpi (N) on eliöiden elämän kannalta yksi keskeisimmistä alkuaineista hapen (O), hiilen (C) ja vedyn (H) kanssa. Suurin osa biosfäärin typestä on ilmakehässä typpikaasuna N_2. Sieltä typpi siirtyy maaperässä ja tiettyjen kasvien (esim. hernekasvit, lepät, apilat) juurinystyröissä elävien typensitojabakteerien toimesta maaperään ammoniumina ja edelleen nitrifikaatiobakteerien käyttöön.  Ne muuttavat ammoniumin nitraateiksi. Eliökunta tarvitsee typpeä etenkin aminohappojen ja edelleen valkuaisaineiden valmistukseen. Kasvit saavat typen maaperästä epäorgaanisina nitraatteina. Eläimiin typpi siirtyy ravinnon mukana esim. aminohappoina. Hajottajien toimesta typpi palautuu maaperään ammoniumina, josta nitrifikaatiobakteerit muodostavat jälleen nitraatteja. Vettyneessä maaperässä, jossa happea ei ole, denitrifikaatiobakteerit riistävät ammoniumista hapen ja typpi vapautuu kaasuna ilmakehään.

Asiasta myös Solunetin sivuilta sekä Pelasta järvi- sivustolta. Tee aiheesta muistiinpanot itsellesi ja vastaa lopuksi alla oleviin tehtäviin.

- Millainen merkitys typellä on vesistöjen rehevöitymisessä?
- Millä erikoisella tavalla kihokki saa kosteassa maaperässä typpiyhdisteitä? Etsi tietoa esim. täältä Yle.fi

Lisämateriaalia: Fosforin kierto