Title: Kulutustottumusten muuttaminen: pohdintaa
Course: BI2 Ekologia ja ympäristö (Oppikirjattomuus-hanke) > Section: Kestävä kehitys ja tulevaisuus

Kulutustottumusten muuttaminen

Kestävän kehityksen periaatteiden mukainen elämä ei vaadi valtavia panostuksia, vaan se voi tarkoittaa hyvinkin pieniä muutoksia jokapäiväisessä toiminnassa. Miksi esimerkiksi joukkoliikenteen suosiminen, jätteiden lajittelu ja kierrätys, ekologisemmin ja oikeudenmukaisesti tuotettujen tuotteiden käyttö ovat ympäristön kannalta parempia valintoja? Miksi länsimaisten kulutustottumusten muuttaminen kestävän kehityksen periaatteiden mukaisiksi on ensiarvoisen tärkeää? Millaisilla keinoilla kulutusta voidaan hillitä ja vähentää? Mieti asiaa yksilötasolla ja koko yhteiskunnan näkökulmasta. Lue myös WWF:n artikkeli maailman ylikulutuspäivästä. Mikä merkitys tällaisella kampanjalla on?

Määrittele seuraavat kuluttamiseen liittyvät käsitteet. Tee myös omia kulutustottumuksia arvioivat tehtävät osion etusivulta.

- hiilijalanjälki, ekologinen selkäreppu, kohtuukuluttaminen, ylikulutuspäivä
- ekologinen kapasiteetti, ekotehokkuus / MIPS
- kiertotalous
- ekososiaalinen sivistys

Etsi kotitaloudessasi käytetyistä tuotteista ympäristömerkkejä. Ota niistä kuvat ja selvitä, mitä ne tarkoittavat.