Title: Lajien väliset suhteet
Course: BI2 Ekologia ja ympäristö (Oppikirjattomuus-hanke)

Kuvassa kimalainen imee auringonkukan tuottamaa mettä. Koska auringonkukka pölyttyy samalla, myös sille on kimalaisesta hyötyä. Kyseessä on siis molemminpuolinen hyötysuhde, mutualismi. Pölytyksen ansioista auringonkukan munasolut hedelmöittyvät ja kasvi voi tuottaa siemeniä. Siementen avulla auringonkukka lisääntyy. Muita lajienvälisiä suhteita ovat mm. kilpailu, peto-saalissuhde, loisinta ja pöytätoveruus.

Merimetso

Merimetsokanta on 1980-luvulta lähtien kasvanut voimakkaasti Itämeren alueella. Tutustu merimetsoon lajina sekä lajin kannanvaihteluihin Suomen rannikkoalueella alla olevien linkkien avulla. Etsi tekijöitä, jotka ovat vaikuttaneet merimetson runsastumiseen. Millaisia vaikutuksia runsastumisella on ollut Suomen rannikkovesien tuntumassa? Millä tavalla merimetsokannan runsastuminen vaikuttaa alueen ekosysteemiin?