Title: Jäteongelma: aineistoa ja tehtäviä
Course: BI2 Ekologia ja ympäristö (Oppikirjattomuus-hanke) > Section: Kestävä kehitys ja tulevaisuus

Jäteongelma

Jätteitä syntyy ihmisen kaikessa toiminnassa. Puutteellisen jätteenkäsittelyn takia meriin päätyy jatkuvasti tonneittain roskaa, josta suurin osa on erilaisia muoveja. Tyynen valtameren jätepyörre on ainakin kolmen Ranskan valtion kokoinen. Kelluva jätelautta houkuttelee paikalle kaloja ja muita merieläimiä sekä lintuja, jotka jäävät kiinni jätteisiin, tukehtuvat hylättyihin verkkoihin ja syövät haitallisia kappaleita. Lue myös Ylen uutinen täältä.

Kuvan lähde: Pixabay

Iso osa kotitalouksien jätteestä on erilaisia muoveja, jotka säilyvät luonnossa vuosikymmeniä hajoamatta. Vähitellen muovit kuitenkin pilkkoutuvat pienemmiksi paloiksi ja lopulta mikroskooppisen pieniksi mikromuoviksi, näkymättömän kokoisiksi partikkeleiksi, jotka kulkeutuvat veden ja ilman mukana kaikkialle, myös ihmisiin.

Lue merten muoviongelmasta täältä (WWF). Voit katsoa myös tämän Pidä saaristo siistinä Youtubessa olevan videon.

Etsi tietoa erilaisten jätteiden hajoamisnopeudesta luonnossa.

- purukumi
- tupakantumppi
- kahvinporot
- maitopurkki
- käsitiskiaine
- jogurttipurkki

Millä tavoin voit itse vaikuttaa kotona syntyvän jätteen määrään? Keksi ainakin 8 eri tapaa.

Ota selvää kotikuntasi jätteiden kierrätyksestä. Mitä jätteitä voidaan kierrättää?

Lue lisää kiertotaloudesta.

linkki 1 Ympäristöministeriö - kiertotalous

linkki 2 Maa- ja metsätalousmnisteriö - kiertotalous

Mikä merkitys kiertotalouden periaatteen mukaan tuotetulla tavaralla on a) kuluttamisen, b) tavaran tuottajan c) tuotteiden elinkaaren, d) luonnonvarojen hankinnan ja e) ympäristön kannalta?