Title: Ekologian perusteita
Course: BI2 Ekologia ja ympäristö (Oppikirjattomuus-hanke) > Section: Ekologian perusteet

Keskeisiä käsitteitä:

Tee aiheesta muistiinpanot oppimispäiväkirjaasi. Ja vastaa annettuihin tehtäviin.

Ekologia:

- biologian soveltava tieteenala, joka tutkii eliöiden keskinäisiä sekä eliöiden ja niiden ympäristön välisiä vuorovaikutussuhteita. Voit lukea BI2-kurssin keskeiset sisällöt täältä.

Eliöt elävät vuorovaikutuksessa ympäristönsä ja toisten eliöiden kanssa. Nämä ympäristötekijät voidaan jakaa kahteen ryhmään:

a) Elottomat eli abioottiset ympäristötekijät (esim. lämpötila, valo, kosteus, suolaisuus, maaperä, kasviravinteet, hapen määrä)

b) Elolliset eli bioottiset ympäristötekijät (ravinnon määrä, pedot, loiset, saman lajin yksilöt alueella, kilpailijat eli kaikki alueella elävät eliöt = kasvit, sienet, eläimet, ihminen)

Ekosysteemi:

- tietyn alueen kaikki eliöt ja sen kanssa vuorovaikutuksessa oleva eloton luonto (esim. lampi, suo, kaupunkipuisto)

Eliöyhteisö:

- alueen kaikki elolliset eliöt
- esim. lammen plankton, kasvit, kalat, linnut, pohjan hajottajat jne.

Populaatio:

- tietyllä alueella samanaikaisesti elävät saman lajin yksilöt
- esim. lammen ahvenpopulaatio, kalalokkipopulaatio

Laji - yksilö

- saman lajin yksilöt voivat luonnonoloissa lisääntyä keskenään ja saada lisääntymiskykyisiä jälkeläisiä
- Metso ja teeri voivat luonnonoloissa lisääntyä keskenään, mutta niiden jälkeläinen korpimetso on steriili eli lisääntymiskyvytön. Metso ja teeri ovat siis eri lajeja. Muita vastaavia tapauksia ovat myös hevosen ja aasin risteymä muuli sekä hevosen ja seepran risteymä sebroidi.

Kuva: sebroidi (lähde: Pixabay)

TEHTÄVÄ:

1. Kasvien sopeutuminen erilaisiin olosuhteisiin. Määrittele seuraavat kasveihin liittyvät käsitteet. Millaisia tunnusmerkkejä eri ryhmien kasveilla on? Anna esimerkkilajeja jokaisesta ryhmästä.

a) valokasvi - varjokasvi

b) fotoperioidisuus - pitkänpäivänkasvi - lyhyenpäivänkasvi (linkki)

c) kuivakkokasvi (kserofyytti)

Tee myös tämä kasvien sopeutumiseen liittyvä tehtävä.

2. Ota esimerkkiekosysteemiksi suomalainen metsä, joko tuore kangasmetsä tai kuiva kangasmetsä. Millaiset abioottiset tekijät metsässä vaikuttavat? Millä tavalla abioottiset tekijät vaikuttavat tuottajien määrään?